和陶飲酒二十首  其二○
作者：蘇軾
朝代：宋

paragraphs: 蓋公偶談道，齊相獨識真。
頹然不事事，客至先飲醇。
當時劉項罷，四海瘡痍新。
三杯洗戰國，一斗消强秦。
寂寞千載後，陽公嗣前塵。
醉卧客懷中，言笑徒多勤。
我時閱舊史，獨與三人親。
未暇餐脫粟，苦心學平津。
草書亦何用，醉墨淋衣巾。
一揮三十幅，持去聽坐人。